b"\n_START_ARTICLE_\nTaupo\n_START_SECTION_\nEtimologia\n_START_PARAGRAPH_\nEl nom de Taupo, el qual \xc3\xa9s el nom com\xc3\xba del poble, \xc3\xa9s la versi\xc3\xb3 curta del seu nom complet, Taup\xc5\x8d-nui-a-Tia. La traducci\xc3\xb3 literal del maori tradueix el nom complet de la ciutat com \xc2\xabEl gran mantell de Tia\xc2\xbb, on Tia \xc3\xa9s el nom del descobridor del llac.\n_START_SECTION_\nEconomia\n_START_PARAGRAPH_\nTaupo \xc3\xa9s un centre tur\xc3\xadstic, particularment a l'estiu, ja que ofereix vistes panor\xc3\xa0miques del llac i de les muntanyes volc\xc3\xa0niques del Parc Nacional de Tongariro al sud. Ofereix gran nombre d'activitats tur\xc3\xadstiques incloent paracaigudisme, motos d'aigua i parapents._NEWLINE_Taupo serveix com a diverses plantacions de boscos de pins incloent el bosc de Kaingaroa, el bosc artificial m\xc3\xa9s gran del m\xc3\xb3n, i ind\xc3\xbastries relacionades. Una gran serradora es localitza aproximadament a tres quil\xc3\xb2metres al nord-est del poble a la carretera Centennial Drive.\n_START_SECTION_\nPol\xc3\xadtica\n_START_PARAGRAPH_\nNacionalment, Taupo s'ubica en la circumscripci\xc3\xb3 electoral general de Taup\xc5\x8d i a la circumscripci\xc3\xb3 electoral maori de Waiariki de la Cambra de Representants de Nova Zelanda._NEWLINE_Taup\xc5\x8d es considera una circumscripci\xc3\xb3 a vegades liberal i a vegades conservadora. Des de les eleccions de 2008 ha guanyat sempre el Partit Nacional, i el Partit Laborista no ha guanyat des de les eleccions de 2005; des de les eleccions de 2008 ha guanyat sempre Louise Upston. En les eleccions de 2011 Upston guany\xc3\xa0 amb el 63,65% del vot de la circumscripci\xc3\xb3. En segon lloc qued\xc3\xa0 Frances Campbell del Partit Laborista amb el 20,73% del vot._NEWLINE_Waiariki, per altra banda, es considera una circumscripci\xc3\xb3 liberal. Des de les eleccions de 2005 ha guanyat sempre el Partit Maori, i el Partit Laborista no ha guanyat des de les eleccions de 2002; des de les eleccions de 2005 ha guanyat sempre Te Ururoa Flavell. En les eleccions de 2011 Flavell guany\xc3\xa0 amb el 43,05% del vot de la circumscripci\xc3\xb3. En segon lloc qued\xc3\xa0 Annette Sykes del Partit Mana amb el 32,45% del vot."